
спортивная подготовка. здорового образа жизни, а также тот факт, что занятия 


спортом являются залогом здоровья 


Zamonaviy hayotimizda bir qancha vazirliklar hamda yuqori tashkilotlar 
oldida — ta'lim oluvchi yoshlarning sog'ligini saqlash va mustahkamlashdek 
muhim vazifa paydo boʻlgan. Ayniqsa, bunday muammo qurilish va o“zgartirishlar 
kiritilayotgan katta shaharlarning biri Toshkent shahrida ham dolzarb hisoblanadi. 


Atmosferadagi azon qatlamining buzilishi sog'likka misli koʻrilmas zarar 

yetkazishi hech kimga sir emas! “борот tanda sog‘ aql” deganlaridek inson 
qachonki jismonan sog‘lom ekan, aqlan barkamolikka erisha oladi. Vujuduzimizda 
bir hastalik mavjud boʻla turib, biror ishga yaray olamizmi? Aql-u, hushimizni 
faqatgina og'riq egallaydi. Hozirgi kundagi ayollar tashqi koʻrinishdagi “muammo” 
deb hisoblaydigan omillarni ikki turini koʻrib chiqsak. Birinchisi, yosh ulg“ayishi 
hisobiga paydo boʻladigan ajinlar va tan og‘riqlari, bir soʻz bilan aytadigan boʻlsak 
keksayish. Ushbu jarayon har kimda har qanday tarzda kechadi, ba zilarda jiddiy 
sogʻliq kasalliklari (biror bir organ charchagani, yaroqsizlashayotgani) doimiy 
ravishda kuzatilsa, ba’zilarda esa keksayish faqatgina tashqi koʻrinishda sekinlik 
bilan namoyon boʻladi. Ikkinchisi, juda koʻpchilik ayollar aziyat chekadigan holat 
— organizmda ortiqcha vazn yig'ilishi. Ayrim hollarda ushbu holatdan tushkunlikka 
tushib qolishlar ham kuzatiladi. Ana endi vaziyatga oydinlik kiritsak, ushbu ikki 
holatning asl kelib chiqish sababi nima? Agar jismoniy mashg'ulotlarni kundalik 
hayotimizni ajralmas qismiga aylantirsak, tanamizni doimiy ravishda chiniqtirsak 
yuqoridagi holatlar kuzatilarmidi? Bir soʻz bilan aytganda, barchasiga dangasalik 
sabab bo’lib qolmoqda . 

Oddiygina bir amaliyot hisobiga hayotni tubdan yangilash, uni ancha 
yuqori darajaga koʻtarish mumkin. Odamlar bir necha yilga yoshroq koʻrinish 
uchun jarroh tigʻi ostiga yotishga tayyorlar. Oʻzlarini ming turdagi parhezlar, 
dietalar bilan qiynashadi. Vaholanki, hamma juda yaxshi biladi, yosh koʻrinish va 
beqiyos salomatlikka ega boʻlishning eng samarali yoʻli - har kuni u yoki bu 
turdagi jismoniy faoliyat bilan bir necha daqiqa boʻlsin shugʻullanish. 

Albatta, bu oʻrinda oʻzini bilim olish uchun, oʻzi istagan hayotni qura 
olishi uchun ham hozirgi hayotini deyarli katta qismini izlanish uchun sarflaydigan 
talabalar hususida soʻz yuritsak va talaba qizlarning jismoniy tarbiyalarida alohida 
to‘xtalsak. Ilmiy tadqiqotlar, dars mashgʻulotlari va har qanday nazorat 
imtixonlari tufayli vaqt tig'izligi haqida soʻz boshlamay turib shuni ham esdan 
chiqarmaslik lozimki, nisbatan omadliroq boshqaruvchilar, siyosat arboblari va 
zamonimizning boshqa ilgʻor shaxslarining barchasini bogʻlab turuvchi bir 
mushtarak jihat mavjud: ularning barchasi gʻayrat bilan bajarilgan jismoniy 

mashg'ulotlarning oʻz — oʻzini takomillashtiruv уа hayotiy potensialni oshirishdagi 
ulkan ahamiyatini anglatadi. Band ekanligini roʻkach qilib, mashq qilishga vaqt 
topolmasliklarini aytishadi. Agar chindan ham shu darajada bandlik yuzaga kelsa, 
aynan oʻsha inson hammadan koʻra koʻproq jismoniy mashqlarni Бајагтор“1 
lozimdir. Aynan qizlarni sportga jalb qilish koʻproq ahamiyatga ega hisoblanadi. 
Chunki tabiatan qiz bola nozik qilib yaratilgan va bundan tashqari har bir qizning 
boʻynida oʻzidan sogʻlom avlod qoldirishchalik oʻta mas'ulyatli vazifa ham 
mavjud. Shunday ekan, jismoniy mashqlarni avvalambor foydalarini tushunib 
yetmoq zarur, bilim—ko“nikmalarni yaxshi anglagandan song oʻzini shaxsiyati 
rivojlanishini istagan inson albatta unga amal qilishni oʻz-oʻzidan boshlab 
yuboradi. 

Jismoniy mashqlardan nafaqat tanamiz, balki ruhiyatimiz ham chiniqadi. 
Quyida kundalik jismoniy mashg'ulotlardan oladigan naflarni keltirib о“ѕак; 

- Quvvat va immuniyet darajasi ortishi; 

- Umumiy salomatlik va risoladagi vaznning yanada a'lorog darajasi; 

- Yanayam ko‘rkamroq mushak qoplami va jismoniy forma; 

- Tinch va osoyishta ruhiyat; 

- Koʻproq ishtiyoq va oʻziga ishonch; 

- Tiriklik - jo‘shqinlik va ong tezligi; 

- A’loroq samaradorlik/ishchanlik; 

- Hayotning barcha jabhalarida shxsiy intizomga rioya qilish; 

- Qon aylanishi va kislorod almashishi jarayonlarini faollashuvi; 

- Tushkunlik va bosimga qarshi kuchliroq qarshilik, kuchliroq himoya. 

Ayollarning sport bilan muntazam shugʻullanishi natijasida ular 

organizmining tuzilishi va funktsiyasida ijobiy oʻzgarishlar yuzaga keladi. 
Jismoniy mashqlarni tog‘ri qoʻllash , mashgʻulot hajmini tog‘ri belgilash, kuch va 
chidamlilik harakat uyg'unligini takomillashtiradi. Gavda tarkibida yog’ to‘qimasi 
kamayadi, mushaklar va boylamlar rivojlanadi, o“pkaning tiriklik sigʻimi ortadi, 
nafas olish tezligi kamayadi, yurak urishi sekinlashadi, energiya sarfi kamayadi, 
organizmning turli kasalliklarga chidamliligi ortadi, ish qobiliyati yaxshilanadi, 

qomat go“zallashadi, homiladorlik davrida u oz“ini yaxshi his etadi, bola tugʻilishi 
oson kechadi. Ayollar organizmida ijobiy oʻzgarishlarning yuzaga kelishida, 
ularning gimnastika mashqlari bilan shugʻullanishi alohida ahamiyatga egaligini 
takidlash zarur. Ayniqsa, hozirgi vaqtda ritmik gimnastika, fitness, aerobika, 
sportcha raqsni keng yoyilishi bu fikrimiz dalili boʻladi. 

Ayollarning jismoniy mashqlar bilan davriy shugʻullanishi ular 
organizmida mushak ishini, bog'imlar harakatchanligi va mustahkamlanishini 
shakllantiradi. Bu jarayon harakat apparatining takomillashishi kuch, tezlik, 
chaqqonlik, chidamlilik kabi jismoniy sifatlarning rivojlanishida kuzatiladi va tana 
organlarining ish qobiliyatini oshiradi. Bu esa oʻz vaqtida salomatlikni saqlashda 
muhim ahamiyat kasb etadi. 

Turli yoshdagi hotin-qizlarning jismoniy mashqlar bilan shugʻullanishi 
asosan ikkita maqsadga qaratilgan boʻlib, ularning biri salomatlikni yaxshilash 
boʻlsa, ikkinchisi, sport sohasida erkaklar bilan yonma-yon turib, imkoniyatlarini 
namoyon qilib, oʻz shon-shuxratini himoya qilishdir. Ma*lumki, jismoniy tarbiya 
va sport bilan shugʻullanuvchi hotin-qizlarning soni yildan yilga ortib bormoqda. 
Bu holat respublikamizda kun sayin sportning rivojlanayotgani va yashash 
tarzimizda roʻy beradigan oʻzgarishlar bilan bogʻliqdir. Xotin-qizlar 
organizmining ish qobiliyati erkaklar organizmining ish qobiliyatidan bir oz 
darajada past boʻladi, bu xotin-qizlar organizmining anatomik va fiziologik 
xususiyatlariga Бов“. Shuning uchun jismoniy ish hajmini belgilashda xotin- 
qizlar organizmning tuzilishi va funktsional xususiyatlarini chuqur bilgan holda 
berilishi shart, aks holda ularning salomatligi yomonlashib, jiddiy jarohatlar olishi, 
hatto nogiron boʻlib qolishigacha olib keladi. Maʻlumki, har bir ayol onalik 
burchini oʻtar ekan, kelgusi avlodni sogʻlom, baquvvat boʻlishi, eng avvalo 
onaning salomatligiga bogʻliqligini unutmasligimiz zarur. Buning uchun nazoratni 
olib boruvchi har bir mutaxassis ayollar organizmning jismoniy imkoniyatlarini 
yaxshi bilishi zarur . 

Inson oʻz sog'ligini yoshlikdan, talabalik davridan saqlashga e'tibor 
qaratish kerak. Ammo yoshlar oddiy gigiena qoidalari, ovqatlanish tartibi, uyqu 

rejimiga e'tibor bermaydilar. Talabalar turar-joyida yashaydiganlari orasida olib 
borilgan so“rovlarga qaraganda, ularning 37 foizi darsga nonushtasiz ketadi, 
natijada ularning ish qobiliyati 9 - 12% pasayadi. 38% talaba bir kunda 2 marta 
issiq ovqat istemol qilar ekan. Olimlar (dietologlar) ning tavsiya qilishicha, 
talabalar bir kunda 4 marta ovqatlanishi shart. Talabalarning 87% aqliy mehnatga 
ko’proq vaqt ajratishlari natijasida tungi soat 1-2 da uxlaydi. Buning natijasida ular 
tabiiyki uyquga to“ymaydilar, bu esa ularning aqliy ish faoliyatini uyquga 
toʻyganlarga nisbatan 7-18%ga pasaytiradi. Ularning 34% kechasi uyquga 
to“ymaganliklari tufayli kunduzi 1-3 soat uxlashga majbur boʻlishadi. 
Talabalarning 59% uy vazifaga berilgan darslarni soat 20 dan 24 gacha 
tayyorlaydi, bunda dars tayyorlash 2,5 -3,5 soatga uyqu hisobiga choʻziladi. 
Bundan koʻrinib turibdiki, koʻpchilik talabalarning dars tayyorlash vaqti juda kech 
boʻlib, bu esa oʻz oʻrnida asab zo“riqishiga sabab boʻladi, uyqu sifatiga salbiy ta’sir 
qiladi va talaba organizmi immunitetini susaytiradi. 36 foizga yaqin talaba dam 
olish kuni ham uzoq vaqt (5-6 soat) dars tayyorlaydi, vaholanki, bu kunda ular dam 
olib, kuchlarini yanagi haftaga tiklashlari kerak. 62%gacha talaba bir kunda 30 
daqiqadan kam , 29% talaba esa 1 soatdan kam ochiq havoda bo’ladi (gigiyena 
qoidasiga koʻra kamida 2 soat ochiq havoda boʻlish tavsiya etiladi). Chiniqish 
muolajasi bilan faqat 2 % talaba shugʻullanadi . Buning oqibatida kuz va bahorda 
talabalarning 80 % ini har xil shamollash kasalliklariga chalinib, dars qoldirishga 
majbur boʻladilar. 

Talabaning oʻqish davridagi faoliyati aqliy mehnat deb qaraladi, lekin 
bunda alohida hollar ham boʻlib turadi. Bularning barchasi aqliy mehnatga 
asoslangan boʻlib, markaziy asab tizimida о‘7 asoratini qoldiradi. Talabaning апа 
shu asoratlardan holi boʻlishi uchun kun tartibiga umumiy gimnastika mashqlari 
bilan shugʻullanish uchun ham vaqt ajratishi maqsadga muvofiq boʻladi. Oʻqish 
kunining dastlabki soatlarida (8-12, 17-19 gacha) talabaning aqliy faoliyati oliy 
darajada faol boʻladi. Keyingi (12-16 gacha) soatda esa bu faollik sezilarli darajada 
pasayadi, uning asab, yurak urish va nafas olish va boshqa a’zolari faoliyati susaya 
boradi. Shunday ekan, talabalar keyingi semestr yoki oʻquv yiliga sog‘lom kelishi, 

o“giydigan fanlarni yaxshi o'zlashtirishlari uchun, ularning ta'til paytida dam 
olishlarini yaxshi yoʻlga qoʻyish lozim. Talabalarni dam olish tartibini yagona 
uslub va tamoyillar asosida olib borish va keyingi oʻquv yiliga ularni sog“ligini 
mustahkamlash, jismoniy tarbiya oʻqituvchilari va yo rigchilarining vazifasi boʻlib, 
ular ta'til davrida oʻz mahoratini talabalarni oʻqiydigan fanlarni o“zlashtirishda, 
organizmni tashqi muhitni ta'siriga chidamkorligida, oʻquv jarayoni davomida 
kasallikka chalinmasligida ko rinadi. 

Xulosa va tavsiyalar. Xulosa qilib aytadigan boʻlsak har bir inson sog'ligi 
oʻz qoʻlida ekan, kelajakda yuzaga keladigan muayan muamolar, ya’ni sog‘ligidagi 
muamollar albata yoshlikdagi e'tiborsizlik, dangasalik tufayli yuzaga keladi. 
Ushbu holatni oldini olish uchun nafaqat talabalik vaqtida, balki ulgʻayish 
davridanoq muntazam ravishda sport  mashgʻulotlarini kundalik 
yumushlarimizning ajralmas bo'lagiga aylantirmog imiz lozim! Aynan talabalik 
davri inson hayotidagi eng quvvat talab va sermashaqqat davr boʻlganligi tufayli 
sport mashg‘ulotlariga nisbatan koʻproq e'tibor bermog‘imiz zarur. 

Sport mashg'ulotlarining fiziologik tamoyillariga qatiy rioya qilgan 
holda ijhobiy samara berishi, foyda o'rniga zarar yetkazib go'ymasligi uchun 
jismoniy shug'ullanishni reja qilgan talabalar necha yoshda bo’lishidan qat'iy 
nazar, organizmining umumiy holati(sog’ligi), jismoniy tayyorgarlik darajasini 
inobatga olish muhim sanaladi. Mashg'ulotning o’rtacha davomiyligi — kamida 15 
daqiqa bo’lishi kerak. Jismoniy mashqlar bilan shug'ullanish uchun kun qismini 
ham to'g'ri tanlash muhim. Organizmning harakat ishchanligi kun davomida soat 
10 dan 12 gacha va 16 dan 19 gacha bo'lishini hisobga olib, kun tartibiga shu 
vaqtlarda ko'p mehnat talab qiladigan ishlarni rejalashtirish kerak. Aks holda 
charchoqning yig'ilib qolishi natijasida - organizmning biologik ritmi va tiklanish 


faoliyatining tormozlanishi hamda jismoniy quvvatning pasayib ketishi го’у beradi. 

